|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA**  **Upravni odjel za gospodarstvo, komunalne djelatnosti i poljoprivredu** |

KLASA: 320-02/19-01/07

URBROJ: 2137/1-04/12-19-08

Koprivnica, 27. rujna 2019.

**ŽUPANIJA: KOPRIVNIČKO-KRIŽEVAČKA ŽUPANIJA**

**PROGRAM RASPOLAGANJA POLJOPRIVREDNIM ZEMLJIŠTEM U**

**VLASNIŠTVU REPUBLIKE HRVATSKE**

**ZA OPĆINU VIRJE**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18.) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije“ broj 7/15., 12/15., 2/16., 4/16.- pročišćeni tekst i 19/17. i 21/18.), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 27. rujna 2019. godine, donio je

**Program raspolaganja poljoprivrednim zemljištem u vlasništvu**

**Republike Hrvatske za Općinu Virje**

**SADRŽAJ PROGRAMA**

1. Ukupna površina poljoprivrednog zemljišta u vlasništvu Općine Virje, iznosi**: 28,5065 hektara**.
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
| **1** | **zakup 5 godina** | **0** | **0ha** |
| **2** | **dugogodišnji zakup 50 godina** | **0** | **0ha** |
| **3** | **koncesija** | **0** | **0 ha** |
| **4** | **privremeno korištenje** | **3** | **1,73 ha** |
|  | **UKUPNO:** | **3** | **1,73 ha** |

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| **površine određene za povrat** | **28,0174 ha** | **-** |
| **površine određene za prodaju**  **- jednokratno, maksimalno**  **do 25%** | **0 ha** | **-** |
| **površine određene za zakup** | **0,4891 ha** | **Ograničenje dijelom javno vodno dobro (DJVD)** |
| **površine određene za zakup za ribnjake** | **0ha** | **-** |
| **površine određene za zakup zajedničkih pašnjaka** | **0ha** | **-** |
| **površine određene za ostale namjene**  **- jednokratno, maksimalno**  **do 5%** | **0 ha** | **-** |

**MAKSIMALNA POVRŠINA ZA ZAKUP iznosi: 0,4891 ha**.

Tablica Prikaz raspolaganja po katastarskim česticama i oblicima raspolaganja je u prilogu u Excelu.

**NAPOMENA/OBRAZLOŽENJE UZ PROGRAM RASPOLAGANJA**

|  |
| --- |
| Zakonom o poljoprivrednom zemljištu („Narodne novine“ broj 20/18.)(u daljnjem tekstu: Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Dana 02. kolovoza 2019. godine primili smo prijedlog programa raspolaganja poljoprivrednim zemljištem u vlasništvu Republike Hrvatske za Općinu Virje, nakon proteka zakonskog roka 11. lipnja 2018.godine.  Općina Virje dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti Prijedlog Programa sa prilozima na donošenje, sukladno članku 101. stavku 5. Zakona, te je donijet Program raspolaganja poljoprivrednim zemljištem za Općinu Virje KLASA:320-02/19-01/07, URBROJ:2137/1-04/12-19-02, 13. kolovoza 2019. godine i podnijet zahtjev za suglasnost Ministarstva poljoprivrede.  Ministarstvo poljoprivrede dostavilo je 04. rujna 2019. godine Uputu za ispravak Programa raspolaganja poljoprivrednim zemljištem za Općinu Virje KLASA:320-02/19-01/07, URBROJ:2137/1-04/12-19-02, 13. kolovoza 2019. godine, te je sukladno Uputi izrađen ovaj Program.    Dokumentacija potrebna za donošenje Programa propisana je Pravilnikom o dokumentaciji za donošenje Programa raspolaganja poljoprivrednim zemljištem u vlasništvu RH („Narodne novine“ broj 27/18.).  Raspolaganje poljoprivrednim zemljištem u vlasništvu države u smislu Zakona predstavlja zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.  Glavni ciljevi koji se žele postići donošenjem Programa za područje Općine Virje su:  - efikasnije raspolaganje poljoprivrednim zemljištem,  - okrupnjavanje zemljišta i stavljanje u funkciju zapuštenog poljoprivrednog zemljišta,  - povećanje proizvodne funkcionalnosti poljoprivrednog zemljišta,  - usklađenje stanja u katastru sa stanjem u zemljišnim knjigama.  **Dosadašnje raspolaganje poljoprivrednim zemljištem na području Općine Virje**  Poljoprivrednim zemljištem u vlasništvu RH na području Općine Virje raspolaže se temeljem slijedećih oblika raspolaganja:   * na temelju 3 ugovora o zakupu na privremeno korištenje sklopljenog s Agencijom za poljoprivredno zemljište koristi se 1,7300 ha zemljišta.   Prema službeno dostavljenim podacima Državne geodetske uprave ukupna površina poljoprivrednog zemljišta u vlasništvu Republike Hrvatske na području **Općine Virje iznosi 28,5065** ha.  Programom raspolaganja se određuje 28,0174 ha za povrat imovine oduzete za vrijeme jugoslavenske vladavine, sukladno Zakonu, a 0,4891 ha se određuje za zakup zbog ograničenja jer čestice pripadaju dijelom javnom vodnom dobru.  Naime, Ured državne uprave u Koprivničko – križevačkoj županiji, Služba za gospodarstvo i imovinsko –pravne odnose, dostavio je Očitovanje KLASA:943-01/18-01/54, URBROJ:2137-02-18-02 od 20.12.2018. iz kojeg je vidljivo da postoje 3 zahtjeva za povrat imovine oduzete za vrijeme jugoslavenske vladavine podnesenim sukladno Zakonu o naknadi za imovinu oduzetu za vrijeme jugoslavenske komunističke vladavine u ukupnoj površini od **71,100 ha**. S obzirom da je na području Općine Virje raspoloživo 28,0174 ha za povrat isto je rezervirano za povrat imovine.  Za prodaju i ostale namjene nisu određene površine poljoprivrednog zemljišta.  Na području Općine Virje nisu predviđene parcele za zakup zajedničkih pašnjaka, te ne postoje površine predviđene za zakup ribnjaka.  Popis katastarskih čestica poljoprivrednog zemljišta u vlasništvu RH sa označenim dosadašnjim i predviđenim oblikom raspolaganja za Općinu Virje nalazi se u tablici u prilogu.  Na kopiji katastarskog plana sa podlogom digitalne ortofoto karte Općine Virje prikazane su sve katastarske čestice poljoprivrednog zemljišta u vlasništvu RH prema predviđenim oblicima raspolaganja.  Čestice na koje se Program odnosi prikazane su na kartografskim prikazima za svaku k.o. zasebno te sa označenim predviđenim oblikom raspolaganja.  Na području Općine Virje ne postoji niti je predviđena izgradnja sustava javnog navodnjavanja.  Sukladno očitovanju Hrvatskog centra za razminiranje Općina Virje se ne nalazi u minski sumnjivom području (MSP-u).  Prilozi :   * Kopija katastarskog plana sa prikazom svih katastarskih čestica poljoprivrednog zemljišta u vlasništvu RH sa podlogom digitalne ortofoto karte Općine Virje izrađen je prema službeno dostavljenim podacima Državne geodetske uprave, * Zemljišnoknjižni izvadci, Posjedovni listovi, * Uvjerenja Upravnog odjela za prostorno uređenje, gradnju, zaštitu prirode i zaštitu okoliša, Ispostava Đurđevac da se prema važećem Prostornom planu uređenja, predmetne kat. čestice nalaze izvan granica građevinskog područja, * Očitovanje Ureda državne uprave u Koprivničko-križevačkog županiji, o površini koju je potrebno osigurati kao nadoknadu za oduzetu imovinu (s obzirom na podnesene, a neriješene zahtjeve), * Uvjerenja Hrvatskih šuma d.o.o., da predmetne kat. čestice nisu obuhvaćene šumskogospodarskom osnovom, * Očitovanje Hrvatskih voda jesu li i koje predmetne čestice javno vodno dobro, * Očitovanje Upravnog odjela za prostorno uređenje, gradnju, zaštitu prirode, jesu li predmetne čestice u obuhvatu postojećeg i/ili planiranog sustava javnog navodnjavanja, * Očitovanje Hrvatskog centra razminiranje o katastarskim česticama i površinama poljoprivrednog zemljišta * Očitovanje Ministarstva poljoprivrede od 04. rujna 2019. o ispravku Programa Općine Virje po uputama. |

Program je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Stupanjem na snagu ovog Programa raspolaganja poljoprivrednim zemljištem u vlasništvu Republike Hrvatske za Općinu Virje KLASA:320-02/19-01/7, URBROJ:2137/1-04/12-19-08 od 27. rujna 2019. godine prestaje važiti Program raspolaganja poljoprivrednim zemljištem u vlasništvu Republike Hrvatske KLASA:320-02/19-01/7, URBROJ:2137/1-04/10-19-02 od 13. kolovoza 2019. godine.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljen u „Službenom glasniku Koprivničko-križevačke županije“

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU KOPRIVNIČKO-KRIŽEVAČKE ŽUPANIJE

**PROČELNIK: Marijan Štimac, dipl.oec.**